
Z A P I S N I K
16. sjednice Vijeća Mjesnog odbora Donja Dubrava,

održane 16. rujna 2022.

u prostoru mjesne samouprave „Ivan Mažuranić“, Vrpoljska 10,

s početkom u 18,00 sati

NAZOČNI ČLANOVI VIJEĆA: 
Vladimir Matić, Hrvoje Sekušak, Marija Margetić, Gordana Marković, Igor Salopek i Dorotea Šafranić.
NENAZOČNI ČLANOVI VIJEĆA:

Nikola Glasnović.
OSTALI NAZOČNI:

Marijan Župan, stručni savjetnik za rad tijela mjesne samouprave.
Predsjedava Vladimir Matić, predsjednik Vijeća.

Zapisnik vodi: Marijan Župan.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 15. sjednice Vijeća, održane 29. kolovoza, bez izmjena.
           Na prijedlog predsjednika Vijeće jednoglasno prihvaća uvrštenje dopunske točke u  predloženi dnevni red, koja glasi: Uvrštavanje u program redovnog održavanja – prostor oko Dječjeg kazališta Dubrava i stare tržnice.
           Predsjednik, nakon usvajanja dopunske točke dnevnog reda, daje na usvajanje dnevni red u cjelini.


Na prijedlog predsjednika Vijeće jednoglasno utvrđuje

D N E V N I   R E D

1. Prometna analiza i idejno rješenje za izgradnju pothodnika/nathodnika Resnički put – Štefanovečka cesta - mišljenje;

2. Prijedlozi i broj lokacija za postavljanje klamerica za bicikle na području Mjesnog odbora – donošenje zaključka;

3. Uvrštavanje u program redovnog održavanja – prostor oko Dječjeg kazališta Dubrava i stare tržnice – donošenje zaključka;
4. Aktualna komunalna problematika;

5. Pitanja, prijedlozi i obavijesti.

Ad 1. Prometna analiza i idejno rješenje za izgradnju pothodnika/nathodnika Resnički 

          put – Štefanovečka cesta.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o davanju mišljenja o prometnoj analizi i idejnom rješenju

za izgradnju pothodnika/nathodnika Resnički  put – Štefanovečka cesta
1. Prihvaća se predloženo idejno rješenje za izgradnju pješačkog nathodnika Resnički put – Štefanovečka cesta.
2. Predlaže se gradnja produžetka Ulice Dragutina Mandla u smjeru juga s ciljem

cestovnog povezivanja prostora sjeverno i južno od Ulice kneza Branimira i željezničke pruge.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlozi i broj lokacija za postavljanje klamerica za bicikle na području 

          Mjesnog odbora.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

o prijedlogu lokacija i broja klamerica

 za bicikle na području Mjesnog odbora

1. U Mjesnom odboru Donja Dubrava predlažu se sljedeće lokacije za postavljanje klamerica namijenjenih u svrhu parkiranja bicikala:

a) Štefanovečki zavoj, uz sportsko igralište - tri (3) klamerice;
b) OŠ Marije Jurić Zagorke, kraj školskog dvorišta - tri (3) klamerice;
c) Spoj Štefanovečke ceste i ulice Dubrava, ispred zgrade nekadašnje pošte - tri (3) klamerice.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Uvrštavanje u program redovnog održavanja – prostor oko Dječjeg kazališta
          Dubrava i stare tržnice.

Članovi Vijeća primili su pisani materijal na sjednici.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o prijedlogu uvrštavanja u program redovnog održavanja –

 prostor oko Dječjeg kazališta Dubrava i stare tržnice
1.  Prihvaća se prijedlog uvrštavanja u program redovnog održavanja 
                          prostora oko Dječjeg kazališta Dubrava i stare tržnice.
2.   Radi osiguranja sredstava potrebnih za čišćenje navedenoga u točki 1. ovoga 
       Zaključka predlaže se umanjiti troškove ostalih stavki čišćenja shodno  

       mogućnostima i potrebama.
3.   Ovaj Zaključak dostavlja se Vijeću Gradske četvrti Donja Dubrava na daljnje
       postupanje.

           Ad 4. Aktualna komunalna problematika

a) Predsjednik obavještava nazočne o predmetu rasprave i odlučivanja.

               Vijeće, jednoglasno, donosi

Z A K LJ U Č A K

o zahtjevu za postavljanje koša za otpad 

1. Traži se postavljanje koša za otpad na tramvajskoj stanici kod Bačke ulice u smjeru istoka.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 5. Pitanja, prijedlozi i obavijesti

Članovi Vijeća dogovorili su održavanje sljedeće sjednice za 12. listopada 2022. u 17,00 sati.

Dovršeno u 19,10 sati.
KLASA: 024-08/22-003/1833
URBROJ: 251-13-11-4-22-2
U Zagrebu, 16. rujna 2022.

Zapisnik sastavio: 






       
Marijan Župan

stručni savjetnik za rad

tijela mjesne samouprave

Predsjednik
Vijeća Mjesnog odbora

Donja Dubrava
Vladimir Matić

